Source: http://www.sportgalati.com/2016/04/handbal-csu-galati-debuteaza-miercuri.html
Timestamp: 2018-05-24 00:19:15+00:00

Document:
HANDBAL: CSU Galați debutează miercuri în play-out - SportGalati.com
Home » CSU Danubius , CSU Galati -handbal » HANDBAL: CSU Galați debutează miercuri în play-out
HANDBAL: CSU Galați debutează miercuri în play-out
După ce au încheiat meciurile din sezonul regulat pe ultimul loc în Liga Națională handbaliștii de la CSU Galați vor juca ultimele șanse de evitare a retrogradării în turneul play-out. Alături de CSU galați la turneul pentru evitarea retrogradării vor mai participa echipele clasate pe locurile 9-14: Energia Târgu Jiu, Minaur Baia Mare, HC Vaslui, CSM Ploiești și CSM Focșani.
În play-out echipele vor intra cu punctele acumulat în sezonul regulat în meciurile directe. Astfel CSU Galați va aborda jocurile pentru evitarea retrogradării de pe ultimul loc cu un singur punct obținut în remiza cu Minaur Baia Mare. Energia Târgu Jiu pornește lider în play-out cu 24 de puncte, Minaur Baia Mare este pe locul doi cu 19 puncte, HC Vaslui, locul 3, 14 puncte, CSM Ploiești, locul 4, 14 puncte, CSM Focșani, locul 5, 13 puncte.
CSU Galați va debuta în play-out miercuri, 13 aprilie, la Târgu Jiu. Programul gălățenilor în play-out continuă astfel: duminică, 17 aprilie, CSU Galați-CSM Ploiești; miercuri, 20 aprilie, Minaur Baia Mare-CSU Galați; sâmbătă, 23 aprilie, CSU Galați-CSM Focșani. Retur: sâmbătă, 7 mai, CSU Galați-Energia Târgu Jiu; miercuri, 11 mai, CSM Ploiești-CSU Galați; sâmbătă, 14 mai, CSU Galați-Minaur Baia Mare; miercuri, 18 mai, CSM Focșani-CSU Galați; sâmbătă, 21 mai, CSU Galați-HC Vaslui.
La finalul play-out-ului ultimele două clasate, locurile 13 și 14 în clasamentul general, vor retrograda direct în Divizia A, în timp ce locurile 11 și 12 vor juca baraj de promovare/menținere în LN cu echipele de pe locurile 2 și 3 din cele două serii, A și B, din Divizia A.
Etichete: CSU Danubius, CSU Galati -handbal

References: CSM 
 CSM 
 CSM 
 CSM 
 CSM 
 CSM